Държавен вестник, бр. 83, 2003 г., стр. 83

Б Р О Й  83
Д Ъ Р Ж А В Е Н   В Е С Т Н И К
С Т Р .  83
МИНИСТЕРСТВО
НА ЕНЕРГЕТИКАТА
И ЕНЕРГИЙНИТЕ РЕСУРСИ
СПОРАЗУМЕНИЕ
за сътрудничество в енергийния сектор между
Министерството на енергетиката и енергий-
ните ресурси на Република България и Минис-
терството на промишлеността и ресурсите на
Румъния
(Одобрено с Решение № 18 на Министерския
съвет от 14 януари 2003 г. В сила от 18 февруари
2003 г.)
Министерството на енергетиката и енергий-
ните ресурси на Република България и Минис-
терството на промишлеността и ресурсите на
Румъния, наречени “страните”,
оценявайки положително изпълнението на
задълженията по междуправителствените спо-
годби, търговски договори и протоколи за си-
гурност и надеждност на експлоатацията на елек-
тропроводите и газопроводите, минаващи през
територията на Република България и Румъния,
подчертавайки важността и ползата от раз-
ширяването на сътрудничеството в областта на
енергетиката и енергийните ресурси, на осно-
вата на взаимната изгода и на принципите на
европейските документи и директиви,
отчитайки необходимостта от засилване на
двустранния диалог на всички нива и важността
на такъв диалог за възприемане на обща политика
в областта на енергетиката и енергийните ресурси
в рамките на регионалното сътрудничество,
с цел разширяване на сътрудничеството меж-
ду националните енергийни системи и обезпе-
чаване на сигурността на доставките на енер-
гийни ресурси за двете страни,
потвърждавайки тяхното желание за рефор-
ми и създаване на пазарни условия в областта
на енергетиката,
имайки предвид включването на Република
България и Румъния в процеса за интегриране
към структурите на Европейския съюз,
се споразумяха за следното:
Член 1
1. Страните ще засилват сътрудничеството в
областта на енергетиката—хидро-, топло- и яд-
рената енергетика, пренос и разпределение на
електрическата енергия, петрола, природния газ
и въглищата, както и възобновяемите енергий-
ни източници, в съответствие с техните нацио-
нални стратегии. Сроковете и условията за сът-
рудничество ще се определят от непосредствено
засегнатите икономически представители на
страните в пълно съгласие със законодателства-
та на двете страни и според Европейските стан-
дарти и практики.
2. Страните ще обърнат специално внимание
на развитието на енергийната политика, включ-
ваща регионално сътрудничество, енергийна
ефективност, енергиен пазар и специфични опе-
ративни инструменти, законовата рамка, обмя-
ната на опит и защитата на околната среда.
Условията в този параграф не са рестриктивни.
3. Страните ще обменят информация и ще
подкрепят работата и усилията на енергийните
институции и компании с цел хармонизиране
на енергийното законодателство с това на Ев-
ропейския съюз.
4. Страните ще насърчават и подкрепят пре-
ките контакти между икономическите субекти
на двете страни, като съдействат за бизнес дей-
ности като икономически мисии, семинари,
панаири и изложения.
Член 2
1. Страните изразяват желанието си да укре-
пят сътрудничеството между Република Бълга-
рия и Румъния в областта на електроенергети-
ката, за развитието на енергийните системи,
взаимен обмен и пренос на електроенергия,
спазвайки изискванията на UCTE, в рамките
на процеса за присъединяването към електро-
енергийната система на Западна Европа.
2. Страните са съгласни да приложат Мемо-
рандума за разбирателство, подписан на
13.VIII.2002 г. между “НЕК”—ЕАД, и “Транс-
електрика”, и да го считат за неразделна част
от споразумението като приложение № 2.
3. Страните подкрепят изпълнението на общи
проекти за развитието на телекомуникацион-
ните инфраструктури, принадлежащи на наци-
оналните електрически компании, и за изграж-
дането на защити, поддържащи регулирането
на междусистемната обменна активна мощност
на 400 kV двойна електропроводна линия.
Член 3
1. Като се основават на доброто сътрудни-
чество в областта на природния газ, страните
изискват икономическите субекти в тази област
да сключат договор за пренос на природен газ
от Руската федерация за Република България
през територията на Румъния и да се споразу-
меят за транзитните тарифи, като обърнат вни-
мание на това, че съществуващите договор за
пренос на природен газ и споразумение за тран-
зитните такси са в сила до 31.XII.2003 г.
1.1. Преговорите ще се сключат с оглед на вза-
имните икономически интереси в съгласие с дей-
стващите двустранни спогодби и принципите, ус-
тановени в Договора за Енергийната харта и
Протокола за транзит на енергийни материали и
продукти към Договора за Енергийна харта.
1.2. Ако към времето на преговорите Прото-
колът за транзит на енергийни материали и про-
дукти към Договора за Енергийната харта все
още не е в сила по отношение на една или на двете
страни по това споразумение, преговорите ще се
водят, като се има предвид т. 1.1.
2. Страните поддържат необходимостта да
се започнат ремонтни дейности по газопровода
Исакча—Негру вода.
3. Страните препоръчват на българските и
румънските икономически представители в об-
ластта на преноса на природен газ да анализират
възможностите за връзка между националните
транспортни системи в района Турну Магуреле—
Левски и/или друга подходяща междусистемна
връзка по дължината на общата им граница.